“Без булдыра алырбызмы икән соң?”

	Вазыйх Гата улы Мөхәммәтшин Самара өлкәсендә генә түгел, Татарстанда да, Россиянең башка төбәкләрендә дә билгеле шәхес. Төзелештә гади балта остасы буларак эшли башлап, “Прогресс–В” дип аталган зур төзү компаниясе президенты дәрәҗәсенә күтәрелгән һәм 56 елдан артык гомерен яраткан һөнәренә биргән бу талантлы җитәкче тырыш хезмәте өчен күп дәүләт бүләкләре белән бүләкләнгән. 	 Россиянең атказанган төзүчесенең күкрәген “Мактау билгесе”, “Дуслык” орденнары, өлкә губернаторының “Самара өлкәсе алдында казанышлары өчен”, “Самара өлкәсе җире иминлегенә хезмәте өчен” күкрәк билгеләре бизи. Ә төрледән–төрле медальләрен санап та бетерерлек түгел. Хезмәт ветераны төбәгебезнең танылган җәмәгать эшлеклесе дә, меценаты да бит әле. Ул өлкә “Туган тел” татар җәмгыяте, өлкә мөселманнарының Диния нәзарәте попечительләр советы белән дә җитәкчелек итте. Нәкъ шул елларда Самара шәһәрендә хәзер бөтен илгә танылган “Яктылык” татар мәктәбе, зур Җәмигъ мәчете төзелде. 
	---	
Бердәмлек

	№ --- | 17.02.2018	


